Κριτήρια επιλογής πρώτων υλών προϊόντων ξύλου από επιχειρήσεις επίπλου στις περιοχές Ημαθίας και Πέλλας
Creators: name: Γεωργόπουλος, Δημήτριος Γεωργίου
Publisher: name: Aristotle University of Thessaloniki
Year: 2023
Subjects: Ξύλο
Επιπλοποιία
Ποιότητα
Wood
Furniture Industry
Quality

description: Το ξύλο αποτελεί διαχρονικά ένα από τα σημαντικότερα υλικά που συνετέλεσαν στην εξέλιξη του ανθρώπινου πολιτισμού και τεχνολογίας και χρησιμοποιείται σε μία πληθώρα προϊόντων και κατασκευών. Ένας από τους κλάδους παραγωγής στους οποίους το ξύλο και τα προϊόντα του έχουν πρωταρχική σημασία είναι αυτός του επίπλου. Η επιλογή των καλύτερων, κατά περίπτωση, προϊόντων ξύλου ως πρώτη ύλη συνδέεται στενά και με την ποιότητα των παραγόμενων επίπλων. Ιδιαίτερο ενδιαφέρον επίσης παρουσιάζει η πιστοποίηση προϊόντων ξύλου τόσο ως μέσο και αποδεικτικό αειφορικής διαχείρισης των δασικών πόρων όσο και ως δηλωτικό ποιότητας. Στην παρούσα διπλωματική εργασία, αρχικά, γίνεται μια αναδρομή στο ξύλο ως υλικό, τη δομή του και τις ιδιότητες του και τα προϊόντα τα οποία μπορούν να προκύψουν με αυτό ως πρώτη ύλη. Επίσης, πραγματοποιείται αναφορά στις έννοιες της πιστοποίησης και ποιότητας με έμφαση στα προϊόντα ξύλου. Στη συνέχεια διερευνώνται οι απόψεις επιχειρήσεων επίπλου στους Νομούς Ημαθίας και Πέλλας ως α) προς την αναγκαιότητα χρήσης πιστοποιημένων πρώτων υλών από αυτές, β) την αναγκαιότητα τμήματος ποιοτικού ελέγχου σε αυτές και γ) τα κριτήρια επιλογής βασικών κατηγοριών προϊόντων ξύλου. Η έρευνα πραγματοποιήθηκε μέσω ερωτηματολογίου και συμμετείχαν σε αυτή 26 επιχειρήσεις επίπλου από την περιοχή έρευνας. Από την ανάλυση των ερωτηματολογίων προκύπτει ότι το 46,2% των επιχειρήσεων συνδυάζει την παραγωγή με τη μεταπώληση επίπλων ενώ το 38,5% αυτών παράγει τα έπιπλα που εμπορεύεται. Οι επιχειρήσεις δραστηριοποιούνται σε διαφορετικούς τύπους επίπλων και όταν μεταπωλούν έπιπλα στην πλειονότητά τους (62,5%) αυτά είναι ελληνικής κατασκευής. Αντίστοιχα, οι περισσότερες επιχειρήσεις χρησιμοποιούν προϊόντα ξύλου αλλά και λοιπά υλικά ελληνικής προέλευσης σε ποσοστό 73,5% και 57,6%, αντίστοιχα. Το σύνολο, σχεδόν, των επιχειρήσεων (96,2%) χρησιμοποιεί πριστή ξυλεία στα προϊόντα τους, ενώ το OSB είναι αυτό που χρησιμοποιείται λιγότερο (11,5%). Τα κριτήρια επιλογής των πρώτων υλών ποικίλουν κατά περίπτωση και είδος τελικού προϊόντος. Η πιστοποίηση των πρώτων υλών σύμφωνα με το 76,9% των ερωτηθέντων κρίνεται ως πάρα πολύ σημαντική και αντιμετωπίζεται θετικά και από τους καταναλωτές (μέτρια έως πολύ μεγάλη σημασία: 73,1%). Ωστόσο, η τιμή αποτελεί πολύ σημαντικό κριτήριο κατά την αγορά επίπλων (αρκετά έως πάρα πολύ σημαντικό: 96,2%), ενώ και η πιστοποίηση των επίπλων αναμένεται να αυξήσει οδηγήσει σε σημαντικές αυξήσεις των τιμών τους. Επίσης, παρόλο που οι περισσότεροι επιχειρηματίες κατανοούν την αναγκαιότητα πιστοποίησης της ποιότητας των επιχειρήσεων τους, μόνοι λίγοι είναι εκείνοι που διαθέτουν ήδη τμήμα ποιοτικού ελέγχου. Για το μέλλον τονίζεται η ανάγκη για εκπαίδευση και μετεκπαίδευση των επιχειρήσεων προκειμένου να ενημερωθούν και να εμπλουτίσουν τις γνώσεις τους σε θέματα πιστοποίησης ποιότητα ξύλου και νέων υλικών. Επίσης, προτείνεται ως ιδιαίτερα επωφελής η συνεργασία επιχειρήσεων επίπλου με Πανεπιστημιακά Ιδρύματα και Ερευνητικούς Φορείς, προκειμένου να γίνουν περισσότερο κατανοητές οι ανάγκες των επιχειρήσεων, να ικανοποιηθούν με τον καλύτερο τρόπο αλλά και να σχεδιαστεί σύγχρονη στρατηγική μέσα στο ιδιαίτερα απαιτητικό σύγχρονο επιχειρηματικό περιβάλλον
description: Wood has been one of the most significant materials throughout the evolution of human civilization and technology and is used in a variety of products and constructions. One of the sectors in which wood and its products are of primary importance is the furniture industry. The selection of the best wood products as raw materials is closely linked to the quality of the produced furniture, depending on each case. The certification of wood products is also of particular interest as a means and evidence of sustainable forest resource management, as well as a declaration of quality. In this thesis, initially, there is a retrospective on wood as a material, its structure, properties, and the products that can be derived from it as raw material. Furthermore, reference is made to the concepts of certification and quality, with an emphasis on wood products. Then, the perspectives of furniture companies in the regions of Imathia and Pella are investigated regarding a) the necessity of using certified raw materials by these companies, b) the need for quality control within these companies, and c) the criteria for selecting basic categories of wood products. The research was conducted through a questionnaire, in which 26 furniture companies from the research area participated. From the analysis of the questionnaires, it is evident that 46.2% of businesses combine production with furniture resale, while 38.5% of them produce the furniture they sell. The businesses are engaged in different types of furniture, and when they engage in furniture resale (62.5% of them), the majority of the furniture is of Greek origin. Similarly, most businesses use wood products as well as other materials of Greek origin, accounting for 73.5% and 57.6%, respectively. Nearly all businesses (96.2%) use solid wood in their products, while OSB is the least used material (11.5%). The criteria for selecting raw materials vary depending on the case and the type of final product. According to 76.9% of respondents, the certification of raw materials is considered very important and is positively perceived by consumers (moderate to very high importance: 73.1%). However, price is a highly significant criterion in furniture purchasing (considered quite to very important: 96.2%), and the certification of furniture is expected to lead to significant price increases. Additionally, although most entrepreneurs understand the necessity of certifying the quality of their businesses, only a few have a dedicated quality control department. For the future, there is an emphasis on the need for education and training of businesses to inform and enrich their knowledge in the areas of wood quality certification and new materials. It is also suggested that collaboration between furniture businesses, universities, and research institutions would be particularly beneficial in order to better understand the needs of businesses, satisfy them effectively, and develop a modern strategy within the demanding contemporary business environment